Fem skadd i nødlanding i München
Air Dolomiti-flyet med 58 passasjerer og fire ansatte om bord hadde tilbakelagt ti minutter av turen fra München til Venezia da piloten ba om tillatelse til å snu på grunn av røyk inne i flyet, opplyser en talsmann for flyplassen. Da flyet så skulle nødlande, meldte piloten om motorproblemer. Etter landing skled flyet av rullebanen. Deler av flyplassen i München ble stengt i flere timer og rundt 20 fly måtte henvises til andre flyplass. Det italienske flyselskapet Air Dolomiti er et datterselskap av tyske Lufthansa.
Fem personer ble lettere skadd da et fly måtte nødlande i München etter å ha oppdaget røyk i cockpiten og kabinen.